cyanic-selkie/wikianc huggingface dataset:
Gore Vidal
Toe Vidal in 2012 oorlede is, was hy die laaste van 'n generasie Amerikaanse skrywers wat gedurende die Tweede Wêreldoorlog as soldate gedien het, waaronder J. D. Salinger, Kurt Vonnegut, Norman Mailer en Joseph Heller. Hy word moontlik veral vir sy bytende opmerkings en sarkastiese humeur onthou. So het hy na homself as 'n gentleman bitch verwys en is as die 20ste eeu se antwoord op Oscar Wilde beskryf.
Eed op die Kaatsbaan
Teks van die Eed
Verorden dat al die lede van hierdie vergadering onmiddellik 'n plegtige eed af lê om nooit uiteen te gaan, en om weer saam te kom wanneer ook al omstandighede dit vereis, totdat die grondwet van die koninkryk gevestig is en op soliede fondamente bekragtig is, en dat dié eed wat gesweer is, alle lede en elkeen individueel die onwrikbare resolusie met sy handtekening bevestig.
Looisuur
Volgens die definisie in die Food Chemicals Codex word slegs tanniene afkomstig van die bogenoemde plante as looiersuur beskou. Soms word ekstrakte van kastaiinghout of eikehout ook beskryf as looiersuur.
Terwyl looisuur 'n spesifieke tipe tannien is, word die twee terme soms verkeerd uitruilbaar gebruik in Engels (dws. "Tannin" en "Tannic acid" word verwar). Die langdurige misbruik van die terme en die insluiting daarvan in wetenskaplike artikels het die verwarring vererger. Dit is veral wydverspreid in verband met groen tee en swart tee, wat albei tannien bevat maar nie looiersuur nie. Daarom is looisuur nie 'n toepaslike standaard vir enige vorm van tannienanalise nie, vanweë die swak gedefinieerde samestelling daarvan.
Trekarbeid
Kampongs
Duisende manlike swart trekarbeiders is in oorvol slaapsale, barakke, kampongs en hostelle by die myne saamgetrek. Om diefstal van diamante te voorkom, is hierdie kampongs soms omhein om te verhoed dat die mynwerkers diamante na buite smokkel. Die mans was saamgehok soos in 'n konsentrasiekamp en dit het tot allerhande ongewenste sosiale euwels gelei. Voedselvoorsiening aan die arbeiders was soms swak, siektes het floreer, mediese dienste was ontoereikend en die sterftesyfer hoog.
Nadele
Groot getalle mans was in die produktiefste jare van hul lewens nie by hul gesinne en gemeenskappe nie en kon dus nie daar 'n beduidende bydrae tot die ontwikkeling daarvan speel nie. Die lang afwesigheid van die man het 'n gebrek aan 'n stabiele gesinslewe veroorsaak. Kinders het dikwels sonder 'n vaderfiguur opgegroei. Hulle het nie meer die tradisionele respek vir ouer mense in hul samelewing ontwikkel  nie. 'n Gevolg hiervan was groot groepe ongedissiplineerde seuns. Mans het ook dikwels vervreemd geraak van hulle gesinne en het nuwe verhoudings in die stad aangeknoop. Dit het soms gebeur dat mans nie teruggekeer het nie en sy vrou en kinders in armoede in die platteland agtergelaat is. Inwoners van die platteland het afhanklik geraak van die geld wat aan hulle gestuur is. Stadig het die veestapel te groot geword. Dit het gelei tot die agteruitgang van die landbou en verarming. Dus was daar 'n verswakking in die landelike ekonomie. Op die platteland het geen stede of groot dorpe ontwikkel nie weens die trekkrag wat die reeds bestaande groot stede gehad het. Permanente vestiging in die groot stede is deur die staat teengewerk deur sy beleid van instromingsbeheer. As alternatief het die regering begin om fabrieke op die grense van die stamgebiede te vestig, die sogenaamde grensnywerhede. Al hierdie nadelige gevolge van trekarbeid het gelei tot 'n ontevredenheid met die tradisionele leefwyse.
Domus Aurea
64 tot 68 n.C.
In staatsbesit (nasionale museum)
Die Domus Aurea-projek, wat reeds in Nero se leeftyd kritiek en spot uitgelok het, is deur sy opvolgers op die keisertroon byna volledig omgebou; dele daarvan is as openbare ruimtes teruggegee aan die bevolking van Rome. Nuut ontstaan het gedurende die bewind van Vespasianus en Titus die Amphitheatrum Flavium (Colosseum) en die Titusbaddens wat in 80 n.C. voltooi is. In 104 het 'n brand groot skade in die Domus Aurea berokken. Nog in dieselfde jaar is op die paleisterrein met die bou van die Trajanusbaddens begin wat vyf jaar later geopen is.
Christel Khalil
Christel Khalil (gebore 30 November 1987) is 'n Amerikaanse aktrise. Sy is bekend vir haar rolle in die rolprente Matilda (1996) en Milo (1998), en in die televisiereekse The Young and the Restless (1973) en W.I.T.C.H. (2004).
Jangroentjie
Subspesies
Daar is 2 subspesies:
Vivien Leigh
Loopbaan
Hoewel sy met tye nie toneelgespeel het nie, het die American Film Institute haar in 1999 16de geplaas op hul lys van die 100 beste aktrises van die klassieke Hollywoodse rolprentbedryf.
Adriaan Moorrees
Herkoms en opleiding
Hy was die seun van ds. J.C. le Febre Moorrees (1807-'85), predikant van die NG gemeente Swartland van 1833 tot 1881, na wie Moorreesburg genoem is, en Helena Sophia Basson. Sy grootvader Adriaan Moorrees (1781-1815) het van Groningen in Nederland na die Kaap gekom as die stamvader van die Moorrrees-familie in Suid-Afrika. Hy was getroud met Anna Barbara Smuts. Adriaan Moorrees het die eerste lewenslig in die pastorie op Malmesbury aanskou as die jongste van vyf kinders. Die ander vier was: Adriaan Hendrik (geb. November 1835), Jan Willem (geb. 24 Julie 1838), Anna Barbara (geb. 3 Desember 1840) en Hilletjie Geertruyda (geb. 26 Januarie 1845). Sy moeder het hy skaars twee weke ná sy geboorte, op 3 September, verloor en is toe grootgemaak deur sy tante mev. Klara Loedolff. Sy vader het weer getrou, op 31 Januarie 1857 in Kruisvallei, Tulbagh, met Catharina Johanna Smuts (23 November 1815 - 13 September 1887). Maria Klara Loedolff (2 Maart 1814 - 22 Julie 1887) was Adriaan se vader se suster en die vrou van Hugo Hendrik Loedolff (17 Junie 1904 - 12 Augustus 1864), wat eiehandig daarvoor verantwoordelik was om ’n skeiding tussen die NG Kerk binne en buite die Kaapkolonie te bewerkstellig wat eers ’n eeu later herstel sou word. Loedolff was ook verteenwoordiger van die kiesafdeling Malmesbury in die ou Kaapse Wetgewer van 1854 tot 1864, dus in die tyd toe die baba Adriaan by hulle gaan woon het. Die Loedolffs het 'n groot rol in die opvoeding van die latere professor gespeel.
Richmond
Met sy terugkeer ná sy jaar lange verblyf in die buiteland is ds. Moorrees op 7 November 1878 in sy vaderland gelegitimeer. Op 29 Oktober 1879 word hy as hulpprediker van die NG gemeente Noorder-Paarl bevestig en neem 'n jaar lank hier waar vir ds. S.J. du Toit. In 1880 aanvaar hy 'n beroep na die NG gemeente Richmond in die Karoo en tree voor sy vertrek daarheen op 3 Augustus 1880, net soos sy pa (se tweede huwelik) en sy oupa, in die huwelik met 'n nooi Smuts, in sy geval Maria Magdalena. Ds. Moorrees beywer hom op Richmond vir die jong mense en laat 'n Christelike Jongeliedevereniging-saal bou. Hy geniet hoë aansien in die breë gemeenskap en selfs die plaaslike Engelssprekendes vra hom om vir hulle dienste te hou.
Paarl
Weens die Anglo-Boereoorlog is dit 'n moeilike tyd, veral ten opsigte van die gebruik van Afrikaans (Hollands), maar ds. Moorrees slaag deur sy taktvolle optrede om die eenheid in sy gemeente te bewaar. In die kerkraadsvergadering van 23 April 1900 het die voorsitter die kerkraad meegedeel dat hy 'n brief, onderteken deur J. Gribble, ontvang het waarin hy uit naam van 'n komitee versoek word om die te wagte ontset van Mafikeng feestelik te vier deur 'n dankdiens op die daartoe bepaalde dag in die kerk te hou. Ds. Moorrees het ná ontvangs van die brief 'n paar kerkraadslede geraadpleeg en toe geantwoord "dat de kerkeraad zich niet bewust is dat het publiek eenig Comité voor het boven gemelde doel heeft benoemd".
Skrywer en taalman
Ook was hy 'n aktiewe deelnemer aan die stigting en werksaamhede van die Zuid-Afrikaanse Akademie, die huidige Suid-Afrikaanse Akademie vir Wetenskap en Kuns. Hy was voorsitter van die Akademie van 1917 tot 1922. Sy dienste ter bevordering van die Nederlandse taal in Suid-Afrika en sy verdienste as letterkundige word in 1904 erken deur sy benoeming as buitelandse lid van die Maatschappij der Nederlandse Letterkunde in Leiden. Porf. dr. B.B. Keet skryf in die Standard Encyclopaedia of Southern Africa dat prof. Moorrees as skrywer sowel as spreker deelgeneem het aan die stryd om die behoud van Nederlands in Suid-Afrika en onvermoeid en geesdriftig gestry het vir die erkenning van Nederlands. "Maar hy sou nie die beweging om Nederlands met Afrikaans te vervang ondersteun nie en tot die einde van sy lewe het hy hom steeds in elegante en kenmerkende Nederlands verwoord, wat van hom een van die beste predikers in die NG Kerk gemaak het."
Nasate
Van prof. Moorrees se sewe kinders is een jonk oorlede. 'n Seun, dr. Dio F. Moorrees, word 'n bekende in kerklike kringe en 'n dogter is getroud met ds. P.H. Theron van Klerksdorp. Hy was 'n bekende Transvaalse predikant. Hulle kinders was:
Vickers hardheidstoets
Die Vickers hardheidstoets is in 1924 ontwikkel deur Smith en Sandland by die Vickers Beperk as 'n alternatief vir die Brinell metode om die hardheid van materiale te meet. Die Vickerstoets is gewoonlik makliker om te gebruik teenoor ander hardheidstoetse, omdat die berekeninge onafhanklik van die inkeper is, en die inkeper kan gebruik word vir alle materiale ongeag die hardheid. Die beginsel hier is, soos met alle gewone peilings van hardheid, dat die materiaal se vermoë om plastiese vervorming te weerstaan vanaf 'n standaardbron waargeneem word. Die Vickerstoets kan gebruik word vir alle metale, en het ook een van die mees veelomvattende skale tussen hardheidstoetse. Die eenheid vir hardheid soos gegee deur die toets staan bekend as die Vickers Piramidegetal (HV) of die Diamant Piramidehardheid (DPH) en kan uit die diagonale se lengtes bereken word met:
In de meeste gevalle is die tophoek 136°; die uitdrukking word hierdeur:
Eerste Minister van Suid-Afrika
Die Eerste Minister van Suid-Afrika was die regeringshoof van Suid-Afrika van 1910 tot 1984. Suid-Afrika het in daardie tydperk die Britse grondwetlike model gevolg, waar die staatshoof (die Goewerneur-generaal van Suid-Afrika tot 1961 en die Staatspresident van Suid-Afrika daarna) seremonieel en bo die partypolitiek verhewe was, terwyl die regeringshoof 'n politieke leier was. Die eerste minister is deur die staatshoof aangestel, maar in die praktyk was hy altyd die hoof van die politieke party of koalisie met die meerderheid van die setels in die parlement. Die ampte van staatshoof en regeringshoof is in 1984 saamgesnoer en die amp van Eerste Minister afgeskaf nadat 'n nuwe grondwet aangeneem is en die driekamerparlement ingevoer is.
Najib Razak
In 2020 is Najib schuldig bevonden aan corruptie in verband met het 1Malaysia Development Berhad (1MDB) schandaal. Hij werd veroordeeld tot 12 jaar gevangenisstraf.
Olimpiese Winterspele 1972
Getal medaljes
]] [[Lêer:1972 Winter Olympics medal map.png|duimnael|400px|Kaart van medaljes volgens lande:
Brinell-skaal
Bronne
Härte
Proto-Sinaïtiese skrif
Proto-Sinaïties is ’n skrif uit die middel-Bronstydperk wat aangetref is in ’n klein versameling inskripsies wat op die Sinai-skiereiland ontdek is. Weens die uiterse seldsaamheid van Proto-Sinaïtiese tekens, is baie min bekend oor die aard daarvan. Aangesien die skrif in dieselfde tyd as Egiptiese hiërogliewe gebruik is, was dit waarskynlik die metode van ware skryfwerk, maar dit is nie seker nie. Daar word ook soms gereken dit was ’n alfabet en die voorloper van die Fenisiese alfabet, waarvan feitlik alle moderne alfabette afgelei is.
Natuurlike seleksie
Kunsmatige seleksie
Seleksie kan ook op 'n kunsmatige wyse plaasvind, soos wanneer die mens - byvoorbeeld deur domestikasie - ingryp in die lewens van sommige individue van 'n soort plant of dier. As die mens nog bowen dít ook die manier bepaal waarom hierdie individue voortplant, sal dit lei tot veel sneller veranderinge. Op hierdie manier het daar in slegs enkele honderde jare vele honderasse ontstaan. 'n Onlangse ontwikkeling is genetiese manipulasie, waarmee daar regstreeks met die oorerflike materiaal van die organisme ingegryp word.
Pascal (eenheid)
Formules
Druk = Krag per area
Joram
Joram was die vyfde koning van die koninkryk van Juda en het 8 jaar regeer. Hy was uit die familie van koning Dawid en die seun van koning Josafat. Volgens die Bybel het hy nie die Here gedien nie o.a. omdat hy 'n dogter van koning Agab en koningin Isebel getrou het. Volgens die Bybel het die profeet Elia hom berispe en die Here het hom met 'n ongeneeslike siekte gestraf. Hy is opgevolg deur sy seun Ahasia.
Aloe viridiflora
Aloe viridiflora is 'n aalwyn wat endemies aan Namibië is.
Ismaïl Omar Guelleh
Ismaïl Omar Guelleh (Somalies: Ismaaciil Cumar Geelle; Arabies: إسماعيل عمر جليه‎) (gebore 27 November 1947) is die huidige president van Djiboeti, sedert 1999 in sy amp. Daar word gereeld in die streek na sy voorletters verwys, IOG.
Russiese Rewolusie (1917)
Oorsig van gebeure tot 1917
''Die datums is volgens die Juliaanse kalender, wat Rusland nog tot in 1918 gebruik het. In die 19de eeu was dit 12 dae agter die Gregoriaanse kalender en in die 20ste eeu 13 dae agter.''
Alan Davies
Alan Davies (gebore 6 Maart 1966) is 'n Engelse akteur, skrywer, en vervaardiger. Hy is bekend vir sy rolle in die rolprente Dog Eat Dog (2001) en Angus, Thongs and Perfect Snogging (2008), en in die televisiereeks Jonathan Creek (1997).
D.J. Opperman
Reise
In 1968 neem hy vir ses maande verlof en onderneem tydens die April-skoolvakansie ’n uitgebreide reis per motor deur die hele Suid-Afrika en Botswana. Onderweg doen hy by verskeie letterkundiges en skrywers aan, insluitende M.E.R. op Swellendam, Rob Antonissen op Grahamstad, A.P. Grové in Pretoria, Gerrit Dekker in Potchefstroom en Etienne Leroux op Koffiefontein.
Stellenbosch periode
Aan die begin van 1960 word Dirk, hoogleraar in die Afrikaanse letterkunde aan die Universiteit van Stellenbosch en die gesin trek reeds in November 1959 na Stellenbosch, waar hulle bly in ’n huis in Thibaultstraat wat Opperman Kiepersol noem. In sy Stellenbosse periode gaan hy voort met sy werk as digter en dramaturg, al is sy produksie in hierdie jare kleiner in omvang. As hoogleraar lewer hy ’n groot bydrae deur die opleiding van letterkundiges soos J.C. Kannemeyer, D.F. Spangenberg, J.P. Smuts, Leon Strydom en Gerrit Olivier. Hy stig ook die Letterkundige Laboratorium waarin aspirant digters hulle eie skeppende werk ontleed en waardevolle advies van hom ontvang. Hierdie advies aan digters (waaronder Lina Spies, Leon Strydom, Fanie Olivier, André le Roux, Rika Cilliers, Charles Fryer, Etienne van Heerden, Joan Hambidge en Marlene van Niekerk), is ’n voortsetting van die hulp wat hy op persoonlike vlak en as uitgewerskeurder aan talle digters sedert die veertigerjare gee.
Skryfwerk
Op 7 September 1934 verskyn sy eerste gepubliseerde stuk in Die Huisgenoot. Dit is ’n kortverhaal wat teen ’n Zoeloe-agtergrond afspeel, getiteld Die reënoffer, wat hy skryf in sy skooljare te Vryheid. Sy eerste gepubliseerde gedig, Seepbelle blaas, verskyn in 1935 in die Natal University College Magazine en hy verower hiermee die prys as beste bydrae van ’n eerstejaar.
Poësie
In Engel uit die klip poog die digter om die religieuse (die “engel”) uit die harde en ongenaakbare werklikheid (die “klip”) te voorskyn te laat tree, soos ’n kunstenaar ’n beeld uit marmer kap. Die verlossende werking van kuns is dus ’n sentrale motief. Dit impliseer verder die uitverkorenheid van die geroepene wat hierdie taak moet vervul, asook die belangrikheid van sy getuienis en belydenis, wat in die bundel tot sy reg kom. Die titel suggereer ook reeds die verlossingsmotief en die religieuse, wat sentraal staan in die bundel.
The Postal Service
The Postal Service het in 2003 ook 'n weergawe van Phil Collins se treffer Against all Odds uitgebring. Hierdie liedjie is in 2004 vir die rolprent Wicker Park met Josh Hartnett en Diane Kruger gebruik.
D.J. Opperman
Poësie
Die tema van rasseverhoudinge word verder geneem in Blom en baaierd, waar die blom in die titel die skoonheid en ordelike simboliseer en staan teenoor die baaierd, wat dui op vormloosheid, chaos en warboel. Blom en baaierd word in 1956 met die W.A. Hofmeyr-prys bekroon.
The Postal Service
Die platemaatskappy Sup Pop Records het inmiddels bevestig dat The Postal Service met die opname van 'n nuwe album begin het. Voorspellings oor die moontlike vrystellingsdatum varskil van einde 2007 tot êrens in 2008.
D.J. Opperman
Werk as kritikus
Sy doktorale proefskrif word as Digters van Dertig gepubliseer en is die standaardwerk wat hierdie belangrike vernuwing in ons digkuns ontleed en uiteensit. Hierin maak hy op toeganklike wyse die digters se invloede vir die leser oop, terwyl hy indringende kommentaar lewer op die figure en hulle digterskap. Sy oordeel oor die digters van Dertig se werk het na publikasie van sy proefskrif besondere impak op die algemene waardeoordeel wat daar oor hierdie digters gevel word.
Eerbewyse
Die Universiteit van Natal in Pietermaritzburg in 1968, die Universiteit van Stellenbosch in 1976, die Universiteit van Kaapstad in 1980 en die Universiteit van Pretoria in 1982 ken eredoktorate aan hom toe.
Iolo Morganwg
Iolo Morganwg (10 Maart 1747 – 18 Desember 1826) volgens sy Bardnaam of te wel Edward Williams, was baie bedrywig in die 18de eeu om druïdisme te laat herleef. Hy is gebore in Llancarfan, naby Cowbridge in Glamorgan, Wallis. Op 'n vroeë ouderdom het hy loudanum ('n vorm van opium) begin gebruik, en was hy sy hele lewe verslaaf aan die middel. Hy was 'n klipmesselaar van beroep. Hy was egter bekend vir sy vrugbare verbeelding wat tot uiting gekom het in die vorm van romantiese digkuns en vervalsings. Hy het onder andere veertien verse onder die naam van die digter Dafydd geskryf en ingestuur as 'n egte antieke dokument. Hy het heelparty dokumente wat verband hou met druïdisme vervals.
Witkolk
thumb|200px|’n Diagram van die struktuur van die maksimaal uitgebreide [[ruimtetyd van ’n swartkolk. Die horisontale rigting is ruimte en die vertikale rigting tyd.]] ’n Witkolk of witgat is in astrofisika en algemene relatiwiteit ’n hipotetiese gebied in die ruimte waar materie, energie en lig nie kan indring nie, maar waaruit dit kan ontsnap. Dit is dus die teenoorgestelde van ’n swartkolk, waar materie, energie en lig nie kan ontsnap nie, maar wel binnedring.
Narrowboat
Geskiedenis
Aanvanklik was daar twee verskillende tipes bote - een vir die langafstandvervoer van goedere met kajuite vir die bemanning wat van hout vervaardig en deur 'n perd getrek sou word. Die ander was op korter afstande gemik, met 'n rigtingroer wat aan albei kante, stuur- of bakboord, aangebring kon word sodat die boot vir sy terugvaart nie omgedraai hoef te word nie. Hulle is van 'n klein kajuit voorsien wat as skuil- of slaapplek vir een nag gebruik kon word - net soos die slaapplek in moderne vragmotors.
Aloe squarrosa
Aloe squarrosa is 'n aalwyn wat endemies aan die eiland Sokotra is.
Tweede taal
'n Tweede taal is enige taal wat 'n mens na sy moedertaal leer. 'n Tweede taal kan by enige plek geleer word, soms leer mense tweede tale by die skool, soms leer hulle tweede tale by die huis.
Robert Mugabe
Dood
Mugabe is weens swak gesondheid op 6 September 2019 in die ouderdom van 95 in Singapoer oorlede.
CUDA
Physx
Nvidia het vir Ageia vroeg in 2008 oorgekoop om hul Physx-enjin oor te skryf om met CUDA op die grafikaverwerker te loop. Dit beteken dat alle rekenaarspeletjies wat die Physx-aandrywer bevat, dan deur die grafikaverwerker versnel sal word sonder enige verandering aan die speletjie se kode. Volgens Nvidia is die proses om die Physx-enjin oor te skryf, byna klaar. Die spoed waarteen die projek voltooi gaan word, is 'n aanduiding van hoe maklik dit is om met CUDA te programmeer. Nvidia het 'n demonstrasie gehou met die Physx-enjin wat 60 000 partikels simuleer.
Angels & Airwaves
Angels and Airwaves (ook genaamd AVA) is 'n Amerikaanse musiekgroep wat deur die voormalige kitaarspeler van blink-182, Tom Delonge, opgerig is. In Mei 2006 het hul debuutalbum, We Don't Need To Whisper, uitgekom. Hul tweede album, I-Empire is op 6 November 2007 uitgebring.
Groeplede
'''
NG gemeente Balfour
Stigting
Oorspronklik was Balfour 'n deel van die gemeente Heidelberg, maar met die afstigting van Greylingstad in 1909 het dit onder laasgenoemde geressorteer totdat dit in die donker oorlogsjare in 1940 tot 'n selfstandige gemeente afgestig is. In geloofsvertroue het die ongeveer 700 lidmate die pionierswerk begin.
Dogville
Volgens enkele, maar nie alle, karakteristieke Dogma-reëls, word die rolprent ook gekenmerk deur die ontbreking van geboue. Die hele film speel homself af in die dorpie Dogville (sogenaamd in die Rotsgebergte, in die jare '30 van die vorige eeu), dit word uitgebeeld deur 'n plat verhoogstel waarop die huise aangedui word deur wit strepe op die grond. Die name van die bewoners word dan ook op die grond geskryf. Tydens die verskillende tonele sien mens ook in die agtergrond die ander dorpsbewoners in hulle 'huise' rustig hulle gang gaan. Von Trier maak egter slegs eenmaal spesifiek gebruik van die 'deursigtigheid' van die dorp: tydens 'n verkragtingstoneel zoom die kamera uit en sien mens op die voorgrond dorpsgenote wat niksvermoedend hulle ding doen.
Oegaritiese alfabet
Sien ook
Geskiedenis van die alfabet
Vrymesselary
Geskiedenis van die organisasie
Wat wel bekend is, is dat lidmaatskap in die Skotse losies van die vroeë 1600's, vanaf oorspronklik 'n gilde van werkende klipmesselaars na 'n broederskap van vrywillige verkose lede begin verander het.
Ander grade, ordes en liggame
Die hoogste graad in die Vrymesselary is die agbare meester, maar 'n aantal ander organisasies vereis die graad van agbare meester as voorvereiste vir lidmaatskap, alhoewel dié organisasies skynbaar slegs bestaan om 'n verskillende perspektief op sommige van die allegoriese, morele en filosofiese inhoud van die Vrymesselary te verkry.
Liefdadigheid
Fondse word binne die lidmaatskap van die Vrymesselary ingesamel, wat dan aan liefdadigheid gaan. Vrymesselaarsliefdadigheid sluit in:
Lidmaatskapsvereistes
'n Kandidaat doen aansoek om lidmaatskap by 'n losie in sy gemeenskap. Dié word gereël deur 'n huidige lid te vra om hom aan die losie voor te stel. Nadat die kandidaat die losie besoek het, word hy aanvaar of verwerp as lid deur middel van 'n geheime stemming: enige "swart bal" ('n "nee"-stem) wat tussen die "wit balle" (die "ja"-stemme) in die stemkassie gevind word, diskwalifiseer die kandidaat.
CiteSeerX
CiteSeerx (oorspronklik CiteSeer genoem) is ’n openbare soekenjin en digitale biblioteek vir wetenskaplike en akadamiese geskrifte, veral op die gebied van rekenaarwetenskap en inligtingkunde. CiteSeer word beskou as ’n voorloper van akademiese soekgereedskap soos Google Scholar en Microsoft Academic Search. CiteSeer-enjins en -argiewe soek gewoonlik net na dokumente op openbare webtuistes en nie op uitgewers se webtuistes nie. Gevolglik word skrywers wie se geskrifte vrylik beskikbaar is beter verteenwoordig.
Verkleurmannetjie
Die verkleurmannetjie of trapsuutjie (Chamaeleonidae) is 'n familie van die skubreptiele. Die meeste verkleurmannetjies kan hul vel se kleur vir kamoeflering verander, of om hul gemoedstoestand aan ander verkleurmannetjies aan te dui. Die grootste spesies word tot 70 sentimeter lank.
Verkleurmannetjies het papegaai-agtige voete wat aangepas is om in bome te leef en saggies deur takke en blare te beweeg. Hulle beweeg gewoonlik stadig met wiegende bewegings om met die ritsel van blare in die wind saam te smelt. Die oë is stereoskopies en kan onafhanklik van mekaar en in teenoorgestelde rigtings beweeg. Die stert is spesiaal gevorm om homself te anker en aan takkies vas te gryp.
Bou
'n Opvallende kenmerk van die verkleurmannetjie is sy klewerige tong, wat in die meeste gevalle net so lank as die dier se liggaam is en waarmee hy insekte vang. Sommige groter spesies eet ook voëls, klein soogdiere en akkedisse. Die tong het 'n knoetsvormige punt en kan blitssnel met behulp van kringspiere in die rigting van die prooi geskiet word. Die prooi kleef dan aan die tong vas en word ewe vinnig in die dier se bek teruggetrek.
Suid-Afrikaanse Lugdiens
O.R. Tambo Internasionale Lughawe dien as SAL se middelpunt vir vlugdienste tot alle internasionale bestemmings en die meerderheid plaaslike bestemmings. Kaapstad Internasionale Lughawe dien as 'n tweede middelpunt, maar hanteer meestal plaaslike vlugte na bestemmings soos George en Port Elizabeth.
Vloot
Die SAL se vloot bestaan uit die volgende vliegtuie (Julie 2023):
Filiale
Die SAL is die alleeneienaar van die plaaslike lugdiens, South African Express, wat hul toespits op ligte plaaslike roetes. SAL het ook in 2006 die laekosteredery, Mango, gestig om mee te ding met ander laekoste-lugrederye wat SAL se markaandeel laat krimp het.
Prestasieverbetering
Prestasieverbetering is 'n konsep wat dui op die meting van 'n spesifieke proses se uitsette ten einde die effektiwiteit van die proses te verbeter. Prestasieverbetering kan toegepas word op die prestasie van prosesse (bv. vervaardigingsprosesse), individue (bv. atlete), spanne (bv. sportspanne, besigheidspanne) of organisasies (bv. ondernemings, nywerhede).
Vlakke
Prestasieverbetering kan op verskeie vlakke geskied:
Veranderingsiklus
Besigheidsprosesbestuur- en verbetering is 'n sikliese toepassing van:
Maskon
Grootste maskons
Die grootste maskons is (van groot na klein):
Oorsprongsteorieë
Omdat maskons onder impakkraters en maria lê, dateer hulle van die tyd van die laaste Groot Bombardement ongeveer 4 tot 3,8 miljard jaar gelede. Reusagtige meteoriete het in dié tyd op die Maan neergereën en deur sy rotsskors gebreek. Die stygende magma het oor die maanoppervlak uitgegiet en so die maria gevorm. Sommige wetenskaplikes neem aan die maskons is oorblyfsels van die ysterkerns van hierdie meteoriete, ander dink dat lawaborrels na bo gestyg het as gevolg van die impakte.
Joan Hambidge
Vir haar tweede bundel, Bitterlemoene (1986), ontvang sy die Eugène Maraisprys vir letterkunde. Meer onlangs ontvang sy ook die Litera-prys vir haar poësie.
Poësie
Gesteelde appels verwys na die Paradysverhaal, waar die appel wel beskikbaar is as voedsel maar tegelykertyd verrotting uitbeeld. Weereens besin die digter hier oor die digkuns en die aard daarvan, maar in teenstelling met ander bundels staan ’n konkrete gegewe (soos die reis in die vorige bundel) nie sentraal nie en is die verse meer besinnend van aard, met die appel-motief wat as vernaamste bindingsmiddel dien.
NG gemeente Kemptonpark
Stigting
Reeds in 1940 is die hoeksteen van 'n doelmatige kerksaal deur mev. ds. Louw gelê, en hierdie gebou het die gemeente tot 1949 gedien, toe 'n sierlike kerk in Monumentweg verrys het. Presies 'n jaar ná die stigting van die nuwe gemeente is sy eerste leraar in die persoon van ds. R.M. de Villiers verwelkom. Dit het toe reeds duidelik geword dat hier 'n snelle ontwikkeling voor die deur was: nywerhede was aan die kom, sowel as die Jan Smuts Internasionale Lughawe (nou die O.R. Tambo Internasionale Lughawe) wat in die toekoms deur 'n personeel van 3 000 bedien sou word. Dan was dit die aangewese omgewing vir menige jong beginners wat binne maklike bereik van die stadskantoor 'n eie huis wou bou of kleinplasie wou aanskaf.
Joan Hambidge
Poësie
Die betekenis van die titel Tachycardia is “abnormale hartklop-frekwensies”, en die bundel bevat hoofsaaklik liefdesgedigte, maar dan gefokus op ’n verhouding wat verby is. Hierdie pyn word beleef teen die agtergrond van ’n aantal literêre geliefdes, met die digkuns wat ’n mate van verligting bring. Tachycardia word in 1990 genomineer vir die Rapportprys.
Die tydskrif Literator ken in 1999 die Litera-prys toe aan haar gedig Eugène Marais (1871–1936) as die beste kreatiewe skryfwerk wat in ’n kalenderjaar in daardie tydskrif verskyn het. Hierdie gedig verskyn later in die bundel Lykdigte. Die bundel bevat verskeie gedigte oor gestorwe digters, soos Stephan Bouwer, Patrick Petersen, Ernst van Heerden, Olga Kirsch, Johann Johl en Eugène Marais. Die digteres vind vertroosting in die werke wat die gestorwenes agterlaat, met ’n gedig soos Totius (1877–1953) wat ook die helende krag van die gedig verklaar. Daar is ook gedigte oor digters soos Sheila Cussons en Elisabeth Eybers wat by publikasie van die bundel nog geleef het. So bring die digter hulde aan die skeppende kunstenaars wat ’n invloed op haar lewe gehad het.
Prosa
Palindroom word saamgebundel met die digbundel Koesnaatjies vir die proe. Die sentrale karakter vertel deur middel van e-pos oor drie liefdes, die Eks, die Geliefde en die Mentee (vir wie sy as mentor optree). Deur kort, genommerde flitse lei sy die verhaal deur na sewe moontlike eindes. Kladboek is ’n roman wat, soos die titel aandui, skynbaar ’n rowwe, voorlopige teks het. Hierin word uiteenlopende en selfs teenstrydige weergawes van bepaalde gebeure vanuit ’n verskeidenheid perspektiewe vertel deur ’n skrywer wat self verskillende personae binne die teks aanneem. Die sentrale gegewe is weer, soos dikwels in haar werk, die pyn van ’n mislukte liefdesverhouding wat deur die skryfproses en ook deur reis besweer word. Hier is dit ’n liefdesvierhoek wat uitgebeeld word. Die Skrywer en Die Geliefde het ’n verhouding. Hierdie verhouding ly skipbreuk wanneer Die Skrywer Die Vrou ontmoet. Die Man is die vorige geliefde van Die Vrou en hy raak dan betrokke by Die Geliefde. In 2001 haal haar roman Skoppensboer die Sanlam / Insig romanwedstryd se kortlys. Die titel is na aanleiding van die gedig van Eugène Marais. Hierdie roman is steeds ongepubliseer.
Verstuiwing
Die feit dat dit ingespan kan word om uiters dun lae op materiaal aan te bring, word egter in die wetenskap en nywerheid gebruik – daar word dit aangewend vir presisie-etswerk en as ’n tegniek van fisiese gasfaseafskeiding om dun lae aan te bring vir meganiese, optiese, chemiese of elektroniese funksies, soos in die vervaardiging van byvoorbeeld sonbrille, sonselle, CD's en DVD's.
Olimpiese Winterspele 1968
Toewysing
Grenoble is op 28 Januarie 1964 in Innsbruck deur die Internasionale Olimpiese Komitee gekies as die gasheer vir die Olimpiese Winterspele in 1968. Ander kandidate was: Calgary, Lahti, Sapporo, Oslo en Salt Lake City.
Sporte
6 Olimpiese sporte is tydens die Spele beoefen. • 4
Deelnemende nasies
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die aantal atlete per land in hakies aangedui: • 4
Dinamiese ewetoeganklike geheue
Foute en foutregstelling
Geheuebeheerders in die meeste moderne persoonlike rekenaars kan tipies 'n enkelbisfout per 64 bis "woord" (die eenheid waarteen busse data oordra) regstel en dubbelbisfoute per 64 bis woord opspoor (maar nie regstel nie). Die BIOS van sommige rekenaars en bedryfstelsels soos Linux laat ook die tel van opgespoorde- en reggestelde foute toe, deels om falende geheuemodules uit te wys alvorens 'n katastrofiese faling voorkom. Ongelukkig word baie geheuemodules deesdae vir persoonlike rekenaars voorsien wat nie voorsiening maak vir pariteitsbisse nie. Foutsporing en regstelling berus hoofsaaklik op die aanname dat die falings in elke bis onafhanklik is en dat gelyktydige foute dus onwaarskynlik is. Hierdie aanname was akkuraat vir die eenbis-wye busse van ouer geheueskywe maar is minder waar vir huidige geheuemodules waar die geheuebus baie bisse breed is. Hierdie swakheid word oor die algemeen nie aangespreek nie buiten in die geval van Chipkill.
Video-DRAM
Video-DRAM of VRAM is 'n dubbelpoort weergawe van DRAM wat voorheen gebruik is vir grafiese aansluiters. Dit is nou bykans verouderd en is grootliks vervang met SDRAM en SGRAM. VRAM het twee paaie (of poorte) na sy geheuematriks waartoe daar gelyktydig toegang verkry kan word.
Window-RAM (WRAM)
WRAM het 'n dubbelpoort dinamiese struktuur soortgelyk aan VRAM gehad, met een parallelle poort en een seriepoort, maar het ekstra eienskappe gehad om vinnige blokkopiëring en blokopvullings te bewerkstellig (sogenaamde window verwerkings). Dit het dikwels teen 50 MHz geloop. Dit het 'n 32-bis breë gasheerpoort gehad om optimale data-oordrag in PCI en VESA Local Bus stelsels te verseker. Tipiese WRAM was 50% vinniger as VRAM maar het steeds 20% goedkoper gekos.
Burst EDO (BEDO) DRAM
Ten spyte daarvan dat BEDO DRAM soveel addisionele optimisering bo dié van EDO bereik het, het die mark ten tye van die beskikbaarstelling reeds betekenisvolle skuiwe ten gunste van sinkrone DRAM of SDRAM gemaak, al was BEDO DRAM tegnies beter as SDRAM.
Synchronous Dynamic RAM (SDRAM)
Single Data Rate (SDR) SDRAM is a synchronous form of DRAM.
Wilhelm Busch
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
NG gemeente Jeppestown
Eerste leraar verwelkom
Die derde beroep wat op 22 Desember 1897 uitgebring is op ds. Paul Nel van Makwassie het geslaag en so kon Jeppestown uiteindelik sy eie herder en leraar verwelkom. Vir die gemeente wat toe reeds sewe maande sonder predikant moes aansukkel, was die laaste week van Februarie 1898 'n tyd van jubelende vreugde. Hoewel ds. Nel en sy gesin reeds op 17 Februarie aangekom het, het sy plegtige bevestiging eers 'n week later op Donderdag 24 Februarie 1898 plaasgevind.
Tweede kerkgebou
Die argitek en bouaannemer was Hermann Kallenbach en sy vennoot, A.M. Reynolds. Kallenbach het NG kerke oral in Suid-Afrika ontwerp, onder meer op Laingsburg, Barkly-Oos, Hanover en Riversdal. Ander geboue wat hy ontwerp het, sluit die Joodse sinagoge in Benoni en die Lewis & Marks-gebou (1937) in Johannesburg se middestad in.
Ds. Louis Fourie en die onderwyssaak
Veral nadat die Kerk in 1916 Afrikaans naas Hollands erken het, het die broeders die saak met vrymoedigheid in die kerkraadsvergaderings begin bespreek. In die notule van Januarie 1917 is byvoorbeeld opgeteken: "Na die lees van die (godsdiens-) verslag, word breedvoerig gepraat oor ons taal, en wel oor die hooghartige wyse waarop neergesien word op alles wat Hollands of Afrikaans is. Broeder Jooste spreek oor die Hollands in die Troyeville-skool. Op ander Engelsmediumskole is dit nie veel beter gesteld nie, waarskynlik nog slegter." By hierdie geleentheid het ds. Fourie die wenslikheid van die stigting van 'n Afrikaansmediumskool geopper: "Die Voorsitter spreek oor die wenslikheid van hier 'n hoërskool te hê, met Hollands as voertaal; hy het reeds aan die hoofde van skole op die Oos-, Wes- en Sentraal-Rand geskrywe." Op voorstel van br. G J. Malherbe het die kerkraad besluit om 'n kommissie uit sy midde aan te stel om hierdie saak te propageer. Benewens br. Malherbe, sou broeders B. C. Bezuidenhoud en Jooste saam met ds. Fourie in hierdie kommissie dien.
Agteruitgang
Met die geleidelike verval van die gemeente se onmiddellike omgewing en die gedurige verhuising van Afrikaanssprekendes na woonbuurte verder weg van die sentrale gedeeltes van die Rand, het Jeppestown en al drie haar dogtergemeentes begin kwyn. In 1973 het die moedergemeente nog 536 belydende lidmate gehad, maar teen 1979 het dit gedaal tot 365. In 1980 is Bezuidenhoutsvallei (wat 442 lidmate in 1973 gehad het en 317 in 1979) by Jeppestown ingelyf, maar in 1985 was laasgenoemde se lidmaattal net 383 en in 1990 'n skamele 251. In daardie jaar was daar 346 belydende lidmate in Malvern, waarby Belgravia in 1980 ingelyf is. Teen die einde kon Jeppestown nie meer 'n voltydse leraar bekostig nie, maar het prop. Terblanche Jordaan, wat getroud was met die aktrise Brümilda van Rensburg, as tentmaker aangestel. In 1992 smelt Jeppestown en Malvern saam as Kensington, wat in 1994 303 belydende gehad het, net sowat die helfte van die gesamentlike lidmaattal vier jaar vantevore. Jordaan is as leraar van die nuwe gemeente beroep, maar die sinode keur die beroep af omdat hy nog nie sy diensplig voltooi het nie. Kensington gebruik die ou Malvern-kerkterrein in Kingstraat en verhuur die ou Jeppestown-kerkgebou uit aan 'n ander kerkverband.
Ligging
Die kerkgebou is geleë by Corriestraat 76 in Fairview.
Papiervliegtuig
Dit is gewild aangesien dit een van die maklikste vorms van origamie is vir almal van nuweling tot meester. "Korrekte" voltooiing van die mees basiese papiervliegtuig verg op die meeste ses stappe. Die term "papiervliegtuig" verwys hedendaags ook na dié gemaak van karton.
DC-03
Daar is baie mense wat al beweer het dat hulle "Die wêreld se beste papiervliegtuig" geskep het. Een voorbeeld hiervan is die DC-03 model (DC-03 papiervliegtuig ) wat met groot sweefvlerke spog en dalk 'n kenmerk uniek anders as ander papiervliegtuie: 'n lang stert. Daar is ongelukkig geen internasionale federasie of vereniging wat die beweringe as amptelik of waar kan bevestig nie.
NG gemeente Kemptonpark-Oos
Beginjare
In 1951 berig Ons gemeentelike feesalbum: “Daar is nog geen pastorie in die gemeente nie, maar die aanbou van een word reeds oorweeg. Die tye is duur en die gemeente klein, maar die geloof ontbreek nie. Ná 'n aantal jare sal ons beskou kan word as 'n gevestigde gemeente van ons Kerk in Suid-Afrika, en sal daar meer gedoen kan word as om net na ons eie behoeftes te kyk.”
Cleopatra se Naald
Die graniet waarvan die obeliske gemaak is, is uit Aswan afkomstig. Die inskripsies op die pilare is 200 jaar later deur Ramses II aangebring om sy militêre oorwinnings te gedenk. In die tyd van Cleopatra VII is die obeliske ter ere van Marcus Antonius na die Caesarium in Alexandrië verskuif.
Death Valley
Op 10 Julie 1913 is 'n temperatuur van 56,7 °C hier gemeet. Dit is die hoogste temperatuur wat nog in die Verenigde State gemeet is.
Die naam van Kalifornië se Death Valley herdenk die dood van 'n groep prospekteerders wat tydens die groot goudstormloop van Kalifornië in 1849 probeer het om die kom oor te steek. Die kom, wat 'n oppervlakte van omtrent 1 450 km² het, is in die noordelike deel van die Colorado-woestyn geleë en is nog ’n voorbeeld van 'n sinkdalkom; sy diepste deel is 86 m benede seespieël. Die klimaat is baie warm en droog; die gemiddelde jaarlikse reënval is slegs 250 mm en 'n maksimum-temperatuur van 56,7 °C in die skaduwee is al hier opgeteken.
Klimaat
Die uiterste hitte van Death Valley is toe te skryf aan 'n samevloeiing van geografiese en topografiese faktore. Wetenskaplikes het 'n aantal sleutelbydraers geïdentifiseer:
Boesmanstee
Die Boesmanstee (Catha edulis) is 'n middelmatige tot groot boom wat voorkom in noord KwaZulu-Natal, Mpumalanga en Limpopo. In die res van Afrika kom die boom in Angola, Demokratiese Republiek die Kongo, Eritrea, Ethiopië, Eswatini, Kenia, Malawi, Mosambiek, Soedan, Tanzanië, Uganda, Zambië en Sentraal- en Oos-Zimbabwe voor.
Abia
Abia se moeder was Maäga/ Migaja wat in 1 Konings 15: 2 die "dogter van Abisalom" en 2 Kronieke 13: 2 "die dogter van Uriël uit Gibea" genoem word. Daar word vermoed dat Uriel moontlik Absalom se skoonseun was en dat Maäga/Migaja gevolglik Absalom se kleinkind sou gewees het.
Shishapangma
Shishapangma is die kleinste berg met 'n hoogte van meer as 8 000 meter en die enigste een wat slegs in die Volksrepubliek China geleë is. Weens die streng beperking op buitelanders in die Outonome gebied Tibet was dit die laaste agt-duisende, wat bestyg is. Die eerste bestyging het op 2 Mei 1964 deur 'n Chinese ekspedisie onder leiding van Xǔ Jìng plaasgevind.
Handjietennis
Handjietennis is 'n baie gewilde skoolspeletjie wat grootliks in Suid-Afrika gespeel word. Dit behels 'n bal (gewoonlik 'n tennisbal), en oor die algemeen 2 of 4 blokke en 2 of 4 spelers onderskeidelik. Alhoewel daar soms met 3 blokke of ander hoeveelhede gespeel word.
Frederik Burgers
Burgers was twee keer getroud: sy eerste vrou was Aletha E. Nel. Later is hy getroud met Lydia Johanna Botha. Hy het drie kinders gehad.
Handjietennis
Doel
Die doel is om " King" te word en solank moontlik in die speletjie te bly sonder om: "direk" te slaan, "direk uit" te slaan, die bal twee keer in die blok te laat hop en nie die bal twee keer te raak nie.
Die reëls is die volgende
Soos die spelers uitgehaal word, skuif die spelers op in rang. As die "King" uit is dan skuif die "King" na die heel laaste blok toe, die "Queen" na die "King" toe, die "Jack" na die "Queen" toe en die "Ace" na die "Jack" toe. As dit nie die "King" is wat uit is nie, dan beweeg die speler wat uit is na die heel laaste beskikbare blok. Die oop spasies word dan gevul soos bogenoem. Slegs die speler wat uit is en die range laer as hy skuif op. Byvoorbeeld as die "Queen" uit is bly die "King" op sy posisie, maar die "Queen" word gevul met die "Jack", die "Jack" met die "Ace" en die "Ace" met die volgende persoon in die blok agter daardie persoon.
Eric Burdon
Eric Victor Burdon (gebore 11 Mei 1941 in Newcastle, Engeland) is meestal bekend as die hoofsanger van die musiekgroep The Animals.
NG gemeente Merlindale
Stigting
Onder 'n geweldige stortbui het 'n groot aantal lidmate om 2.30 nm. op Woensdag 16 November 1949 in die waenhuis van J.N. Swart op Welstand vergader, aldus die notule van die afstigtingsvergadering van die gemeente Merlindale. Dis ook die eerste hoofstuk in die gemeente se geskiedenis. Die afstigting het plaasgevind van die gemeentes Bethal, Middelburg (Tvl.) en Witbank. Die naam van die dorpie Merlindale, wat nog geproklameer moes word, het die naam van die gemeente geword. Die naam is blykbaar ’n samestelling van “Merlin”, 'n soort valk en “dale”, laagte; eintlik dus Valklaagte. Vroeër het die grootpad na Johannesburg hierlangs deurgegaan en meer as een swaar gelaaide wa het daar vasgeval in die laagte waar baie van die valksoort was.
Asa
Verwysings in die Bybel
1 Kronieke 15, 2 Kronieke 13
Seeligereffek
Oorsig
Namate die fasehoek van die verligte voorwerp afneem, raak die voorwerp vinnig helderder. Dit is hoofsaaklik vanweë die groter oppervlakte wat verlig word, maar ook deels vanweë die intrinsieke helderheid van die deel wat deur die Son verlig word. Dit word beïnvloed deur faktore soos die hoek waarteen die weerkaatste lig waargeneem word.
Inligtingsteorie
Claude Shannon is in 2001 oorlede, teen die ouderdom van 84, na ’n lang stryd teen Alzheimer se siekte.
Gemeindebau
Gemeindebauten van die Eerste Republiek
In hierdie tydperk het die klassieke Gemeindebauten van Rooi Wene ontstaan: Lassallehof (2de distrik), Rabenhof (3de distrik), Metzleinstaler Hof (die eerste Gemeindebau wat tussen 1919 en 1920 opgerig is) en Reumannhof (albei 5de distrik), George-Washington-Hof en Victor-Adler-Hof (albei 10de distrik), die Sandleiten-woonstelkompleks (16de distrik – die grootste kompleks met 1 587 woonstelle), Karl-Marx-Hof (19de distrik – 1 325 woonstelle) en die kompleks Friedrich-Engels-Platz (20ste distrik – 1 467 woonstelle).
Maar ook in Salzburg, Linz, Innsbruck en Graz het Gemeindebauten ontstaan.
Gemeindebauten sedert 1945
Ná die einde van die oorlog is skade aan geboue herstel – elke sesde woonstel in munisipale besit was immers vernietig of onbewoonbaar. Die eerste nuwe bouprojek, die Per-Albin-Hansson-West-kwartier, is in 1947 aangepak. As boumateriaal is beton gebruik wat uit die bakstene van vernielde geboue vervaardig is. Daarnaas is ook alle komplekse, wat vernietig was, tot aan die einde van die vyftigerjare heropgebou.
René Auberjonois
René Auberjonois (1 Junie 1940 – 8 Desember 2019) was 'n Amerikaanse akteur en regisseur. Hy was bekend vir sy rolle in die rolprente MASH (1970) en Certain Women (2016), en in die televisiereekse Boston Legal (2004) en Madam Secretary (2014).
Ugo Cavallero
Ugo Cavallero (20 September 1880 - 13 September 1943) was 'n Italiaanse bevelvoerder voor en tydens die Tweede Wêreldoorlog. Hy was 'n ontvanger van die Ridderskruis van die Ysterkruis van Nazi-Duitsland.
Warskouverdrag
Lede
Die stigterslande van die Verdrag van Vriendskap, Samewerking en Gemeenskaplike Bystand, was die volgende kommunistiese lande:
Sentraal- en Wes-Europa na die Warskouverdrag
Die Tsjeggiese Republiek, Hongarye en Pole sluit op 12 Maart 1999 by NAVO aan, saam met Bulgarye, Estland, Letland, Litaue, Roemenië en Slowakye wat in Maart 2004 aansluit, Albanië en Kroasië volg hulle voorbeeld op 1 April 2009.
Tersiêr
Geologiese gebeure
Tektoniese aktiwiteit het gedurende die Tersiêr voortgegaan terwyl Gondwana eindelik heeltemal verbrokkel het, en Indië het gebots met die Eurasiese plaat.
Die klimaat het gedurende die Tersiêr geleidelik afgeneem en verander tot tropiese tot gematigde wêreldtemperature in die Paleoseen voordat die huidige ystydperk aan die begin van die Kwartêr begin het.
Vlag van Suid-Afrika (1928–1994)
Die vlag se ontwerp is in 1928 deur die Parlement onder die eerste Afrikanermeerderheidsregering goedgekeur. In 1948 het die Nasionale Party ná hul oorwinning in die algemene verkiesing tevergeefs gepoog om die vlagontwerp te verander om die vlag, wat hulle die “bloedvlek” (die vlag van die Verenigde Koninkryk) genoem het, te verwyder. Ná republiekwording in 1961 is dit as die nasionale vlag behou, ten spyte van die feit dat Suid-Afrika die Britse Statebond verlaat het. In 1968 het die eerste minister John Vorster voorgestel dat Suid-Afrika vir die tiende herdenking van Republiekwording in 1971 ’n nuwe vlag aanneem. Vorster se idee het egter geen ondersteuning in die Volksraad gekry nie en die vlag is nooit verander nie. Vervolgens is die vlag ook gedurende die apartheidsera gebruik en word dit derhalwe die “Apartheidsvlag” genoem. Met die oorgangsgrondwet en die onderhandelinge om apartheid te beëindig is dit in 1994 deur die huidige vlag van Suid-Afrika vervang.
Ná 1994
Ná sy amptelike verwydering as die vlag van Suid-Afrika is dit deur sommige blanke Suid-Afrikaners as ’n simbool van Afrikanererfenis en -geskiedenis beskou. Baie Suid-Afrikaners beskou dit steeds as ’n simbool van apartheid, en ontmoedig die gebruik daarvan ten sterkste. Ondanks die negatiewe verbintenisse is dit ná 1994 nooit deur die Suid-Afrikaanse regering verban nie en die reg om dit in Suid-Afrika te vertoon is tot in 2019 onder die Grondwet van Suid-Afrika se Afdeling 2 as ’n uitdrukking van vryheid van spraak beskerm. In die 21ste eeu word die gebruik van die ou Suid-Afrikaanse vlag binne en buite Suid-Afrika veral as ’n simbool van wit oorheersing beskou. ’n Besondere bewustheid hieroor het ná die massamoord van Afro-Amerikaanse gemeentelede in ’n kerk in Charleston, Suid-Carolina, in 2015 gevolg, aangesien die oortreder Dylann Roof voorheen op ’n foto ’n baadjie met hierdie vlag en die vlag van Rhodesië vertoon het. Hierdie assosiasie met apartheid en rassisme het dikwels tot pleidooie gelei om die vlae met hul historiese konteks uit die openbaar te verwyder. ’n Voorbeeld hiervan is Cooma, Nieu-Suid-Wallis, Australië, waar dit vertoon word om Suid-Afrikaanse werkers in die Snowy Mountains-skema te herdenk, saam met die Kanadese rooi vaandel, die 49-ster vlag van die VSA en ander vlae in 1959 toe die laan ingewy is.
Aloe esculenta
Aloe esculenta is 'n aalwyn wat inheems aan Angola, Botswana, Namibië en Zambië is.
Rodolfo Graziani
Maarskalk Rodolfo Graziani ( Italiaanse uitspraak: [roˈdolfo ɡratˈtsjaːni]; 11 Augustus 1882, Filettino - 11 Januarie 1955) was 'n prominente Italiaanse militêre offisier in die Koninklike Italiaanse Leër (Regio Esercito) van Italië, veral bekend vir sy veldtogte in Afrika voor en tydens die Tweede Wêreldoorlog. Hy was 'n toegewyde fascis en was 'n sleutelfiguur in die Italiaanse Weermag tydens die bewind van Victor Emmanuel III.
Pous Sixtus I
Biografie
Die oudste dokumente spel die naam as ‘’’Xystus’’’. Sixtus  was 'n Romein uit die Colonna-familie en sy vader se naam was Pastor. Hy volg Pous Alexander I op en regeer van 115 tot 125 tydens die bewind van keiser Trajanus en later keiser Hadrianus. Hy word opgevolg deur Pous Telesforus. Die naam 'Xystus' beteken 'die beskaafde'.